Wêreld-geestesgesondheidsdag val in Oktober, en dié dag word gevier om bewusmaking te kweek dat daar wêreldwyd ’n geestesgesondheidsprobleem bestaan.
“Geestesgesondheid geniet nie die voorkeur wat dit verdien in Suid-Afrika nie. Daar is nog baie min navorsing daaroor gedoen, asook oor hoe dié probleem aangepak kan word,” sê Zane Wilson, direkteur van die Suid-Afrikaanse depressie-en-angs-stoornisgroep (Sadag).
Oefening stel endorfiene vry – natuurlike chemikalieë wat die “voel-goed”-gevoel in mense laat ontstaan. Die gevoel is vanselfsprekend nie permanent nie – so, as jy ’n dag se oefening misloop, sal jy heel waarskynlik weer in depressie verval.
’n Soortgelyke verslag in dieselfde publikasie stel die hipotese dat oefening ’n “afgeskeepte” oplossing in geestesgesondheidsorg is. Hoekom? Omdat die hoofstroom van die mediese bedryf dit nie erken as ’n doeltreffende kuur nie.
Die Suid-Afrikaanse farmaseutiese bedryf is wel baie kleiner as dié in Amerika, maar daar is ’n tendens wat ontstaan om oor-voorskriftelik met geestesgesondheidskwessies om te gaan. Soms kan ’n deeglike oefenprogram die oplossing wees!
Buchanan stem saam. “In Suid-Afrika is dit van sleutelbelang dat ons oefening moet bevorder as ’n gesonde byvoeging tot ’n gebalanseerde leefstyl.” En met meer as 100 000 lede, het sy eersterangs die voordele van ’n gereelde gimprogram in kliënte se lewe gesien.
Die artikel is nie ’n plaasvervanger vir ingeligte mediese raad nie. Raadpleeg altyd jou dokter voordat jy jou dieet verander of met ’n nuwe oefenprogram begin.